Howard Marks

Dennis Howard Marks (født 13. august 1945 i Kenfig Hill i Wales i Storbritannia, død 10. april 2016 i Leeds) ble kjent på grunn av narkotikasmugling i 1970- og 1980-årene.

Liv og virke

Bakgrunn 
Marks studerte filosofi og fysikk ved Balliol College i Oxford, og tok slutteksamen i fysikk.

Narkotikasmugling 
Etter studietiden innledet han sin karriere med smugling av narkotika. Etter overslag foretatt av det amerikanske Drug Enforcement Administration (DEA) var han på 1970- og 1980-tallet ansvarlig for minst 10 % av den totale verdenshandel av hasjisj og marihuana. Etter eget utsagn brukte Marks aldri noe vold i sammenheng med smuglingen, og han handlet aldri med noen sterkere narkotiske stoffer.

Til å begynne med fraktet Marks cannabis fra Pakistan via Irland til Storbritannia. Til denne jobben benyttet han seg av kontakter han fikk fra James Joseph McCann, et antatt medlem av- og en våpenleverant for Provisional Irish Republican Army (IRA). Samtidig samarbeidet han med MI6 mot IRA. I 1981 ble han i Storbritannia anklaget for å ha importert marihuana til Storbritannia. Han ble frikjent av juryen grunnet hans samarbeid med MI6 mot IRA.

Han ble imidlertid dømt i USA til tre års fengsel for å ha innført narkotiske stoffer dit og for å ha benyttet seg av forfalskede papirer. Disse tre årene sonet han - han ble arrestert tidlig i 1980 og løslatt 6. mai 1982.

I forbindelse med en bredt anlagt internasjonal ettersøkningsaksjon, koordinert av DEA-agenten Craig Lovato, ble Marks arrestert i Spania i 1988, for så å bli utlevert til USA og der dømt til 25 års fengsel. Han tilbragte syv år i Terre Haute Federal Correctional Complex (Terre Haute), og ble løslatt og utvist til England i 1995.

Biografi, film, bøker 
I 1996 publiserte Marks sin selvbiografi Mr. Nice, som solgte mer enn én million eksemplarer og ble oversatt til flere språk. Det fulgte en dokumentarfilm på tysk. I 2006 kom det flere bøker om ham: Senor Nice og Dope Stories.

En filmatisering av selvbiografien kom i 2010, Rollen som Howard Marks ble spilt av den walisiske skuespilleren Rhys Ifans, kvinnen ved Marks side var Chloë Sevigny.

Senere ble han aktivist for legalisering av cannabis. Han bodde i Leeds og reiste verden rundt med sitt enmannsshow. I Nederland ble det opprettet en cannabis-frøbank med hans navn, som han var deleier av. I tillegg finnes det en hampsort fra firmaet Sensi Seeds som bærer navnet G13 x Hashplant alias Mr. Nice.

Litteratur 
 Howard Marks – Mr Nice, selvbiografi; homegrow publishing
 Señor Nice 1995–2006 fra Wales til Sør-Amerika; 
 Dope stories, en litterær trip
 Nice in Germany. I: Werner Pieper: Maximum Respekt, Der Grüne Zweig 200, ISBN 978-3-925817-00-7

Referanser

Eksterne lenker 
 
 
 spotting.at Dokumentasjon om Howard Marks’ liv „Mr. Nice“
 howardmarks.de (med informasjon om bøker og film
 Video-Special + photos „Senjor Nice“  (17. april 2007 Lesung Köln, Germany)
 Mr. Nice Seedbank

Personer fra Bridgend County Borough
Britiske forfattere
Cannabisaktivister
Briter dømt for forbrytelser
Personer dømt for narkotikaforbrytelser